[{"text_idx": "#000001", "text": "Artikolo pri \u201eLa tragedio del\u2019 homo\u201d en la gazeto Sunday Times of Malta"}, {"text_idx": "#000002", "text": "La tragedio del\u2019 homo \u2013 5-a de marto 2023 The Sunday Times de Malto p.22. \u2013 gvida j\u0302urnalo en Malto. Artikolo en la angla, au\u0306toro: Alfred Palma, poeto, tradukisto."}, {"text_idx": "#000003", "text": "Imre Mada\u0301ch (1823-1864) estis aristokrata verkisto, poeto, advokato kaj politikisto kaj La tragedio del\u2019 homo, drama poemo de c\u0302irkau\u0306 4,000 linioj, estas lia c\u0302efa verko. Inspirita de ideoj el Goethe Fausto kaj Miltona Paradizo Perdita, c\u0302i tiu kolosa poemo estis c\u0302efe provokita de la tragikaj eventoj rezultintaj el la malsukcesita hungara liberecmilito de 1848/49, en kiu Mada\u0301ch suferis proprajn problemojn, malsukcesojn kaj familiajn perdojn. Hodiau\u0306 kiel c\u0302iam, c\u0302i tiu drama poemo estas en la centro de la hungara teatro. La tragedio del\u2019 homo havas tri gravajn karakterojn: Adamo, Eva kaj Lucifer. C\u0302iuj tri vojag\u0302as tra turnig\u0302oj de homa historio kaj Lucifer senc\u0302ese provas konvinki Adamon, ke la vivo estas sensignifa kaj la homaro estas kondamnita."}, {"text_idx": "#000004", "text": "Adam obstine persistas kaj, senzorge, pli kaj pli enprofundig\u0302as en gravaj historiaj eventoj, kun Lucifer fine aganta kiel servisto kaj konfidanto. Eva eniras pli malfrue en c\u0302iun scenon, c\u0302iuj 15 el ili, dum la dramo evoluas en kaj tra 10 historiaj epokoj."}, {"text_idx": "#000005", "text": "Per sia traduko It-Tragedja-tal Bniedem, Carmel Mallia, poeto, au\u0306toro kaj escepta esperantisto, montras sian bravecon kiel tradukisto. C\u0302i tiu granda verko estis tradukita al Esperanto el la origina hungara de Kalman Kalocsay kaj el Esperanto al la malta de Mallia; ja, tio estis ne malgranda tasko."}, {"text_idx": "#000006", "text": "C\u0302i tiu poemo estas tre malfacila, kiel literatura verko mem, ankau\u0306 kiel teatra verko. G\u0302i estis skribita en la 19-a jarcento; do, modernaj maltezaj vortoj devis esti sendang\u0302ere tenitaj for, pro la konservado de historieco kaj teksta harmonio, atente evitante la arkaikece malmodernan stilon. La tradukisto plue havis la malfacilaj\u0302on emfazi la cinikan kaj tre draman subtonon de Mada\u0301ch, c\u0302iam zorgante teni viva la tutan dramon en c\u0302iu linio, c\u0302iu vorto batas kaj frapas senkompate kaj senc\u0302ese en la originala teksto."}, {"text_idx": "#000007", "text": "Kaj Mallia eliris el c\u0302io tio kun honoro. Vere, c\u0302i tiu drama kaj tre malfacila poemo estas unu el la c\u0302efverkoj de c\u0302iuj tempoj. Kiel c\u0302iuj aliaj verkoj, g\u0302i reflektas la homaron en g\u0302ia frapa realo, en c\u0302iuj g\u0302iaj aspektoj, precipe en la tragikaj: iluzia flugo, song\u0302o, nomata vivo, kiu alternas inter la korpa kaj la spirita, malg\u0302ojo kaj g\u0302ojo, malespero kaj espero, fine kondukante al la neevitebla fino, lasante nur esperplenajn kaj konsolajn aspiradojn pri tio, kio eble (vers\u0302ajne) sekvos poste."}, {"text_idx": "#000008", "text": "Pri la au\u0306toro: Alfred Palma. Elstara malta poeto kaj tradukisto, kiu tradukis en la maltan la \u201eLa Dian Komedion\u201d de Dante Alighieri. \u201e ... c\u0302i tio estas verko farita kun granda zorgo kiu, konservante la klasikismon de la originala verso, vere elmontras en la malta la belecon de la originalo.\u201d Profesoro Oliver Friggier."}, {"text_idx": "#000010", "text": "Niaj pluaj artikoloj en la temo:"}, {"text_idx": "#000011", "text": "La tragedio de\u2019l homo \u2013 dramo de Mada\u0301ch en la malta lingvo >\nLa tragedio del\u2019 homo \u2013 mesag\u0302o-raporto de Komitatano A de HEA >"}, {"text_idx": "#000013", "text": "Eszperanto\u0301ul nincs gyu\u030blo\u0308letbesze\u0301d: az EU-ban lobbiznak a soknyelvu\u030b gyorsi\u0301to\u0301e\u0301rt"}, {"text_idx": "#000014", "text": "Jubileantaj membroj de HEA en 2012"}, {"text_idx": "#000017", "text": "Eszperanto\u0301 nyelvtanfolyamA MESZ weba\u0301ruha\u0301zaHi\u0301rlevelek, kiadva\u0301nyok1% felaja\u0301nla\u0301sa"}]